cyanic-selkie/wikianc huggingface dataset:
ქლოი სევინი
ქლოი სტივენს სევინი (Chloë Stevens Sevigny; დ. 18 ნოემბერი, 1974, სპრინგფილდი, მასაჩუსეტსი, ამერიკის შეერთებული შტატები) — ამერიკელი მსახიობი, მოდელი და დიზაინერი. მოპოვებული აქვს „ ოქროს გლობუსი “; სამჯერ ყოფილა ნომინირებული „ ოსკარზე “.
იგი ასრულებს ფილმებში: „ბიჭები არ ტირიან“ (1999, რეჟ. კიმბერლი პირსი), რომლისთვისაც იგი „ ოსკარზე “ იყო ნომინირებული საუკეთესო მეორეხარისხოვანი როლისთვის; „ამერიკელი ფსიქოპატი“ (2000, რეჟ. მერი ჰერონი), „დოგვილი“ (2003, რეჟ. ლარს ფონ ტრიერი), „ზოდიაქო“ (2007, რეჟ. დევიდ ფინჩერი) და სხვ.
2006 წლიდან 2011 წლამდე სევინი HBO-ს სერიალში, სახელწოდებით „დიდი სიყვარული“, ნიკოლეტ გრანტს ასახიერებდა. როლისთვის მან 2010 წელს „ ოქროს გლობუსი “ მოიპოვა.
ადრეული ცხოვრება
იგი 17 წლის ასაკიდან მუშაობს მოდელად სხვადასხვა ჟურნალებისთვის. 1993 წელს სევინი ბრუკლინში გადავიდა, სადაც მკერავად მუშაობდა.
კარიერა
1999 წელს სევინიმ კიმბერლი პირსის ავტობიოგრაფიულ ფილმში ითამაშა, სახელწოდებით „ბიჭები არ ტირიან“. იგი ტრანსგენდერ კაცს, ბრენდონ ტინას ეხება, რომელიც 1993 წელს ჰუმბოლდტში, ნებრასკაში გააუპატიურეს და მოკლეს. სევინი ლანა ტისდელის, ახალგაზრდა ქალის როლს ასრულებს, რომელსაც ტინა უყვარდება. ფილმისთვის სევინი „ ოქროს გლობუსსა “ და „ ოსკარზე “ იყო ნომინირებული.
2000 წელს სევინიმ მეორეხარისხოვანი როლი შეასრულა მერი ჰერონის ცნობილ ფილმში, სახელწოდებით „ამერიკელი ფსიქოპატი“, რომელიც ბრეტ ესტონ ელისის 1991 წლის იმავე სახელწოდების მქონე რომანზეა დაფუძნებული. მინი|სევინი 2015 წელს სევინი ასრულებს როლს ვუდი ალენის ფილმში „მელინდა და მელინდა“ (2004).
2016 წელს გამოვიდა უიტ სტილმენის ფილმი „სიყვარული და მეგობრობა“, რომელშიც სევინი ერთ-ერთ მთავარ როლს ასრულებს. ფილმი ჯეინ ოსტინის მოთხრობის, „ლედი სიუზანის“ ადაპტაციაა. მისი პრემიერა 2016 წელს სანდენსის კინოფესტივალზე გაიმართა.
2016 წელს სევინის სარეჟისორო დებიუტი შედგა. მან მოკლემეტრაჟიანი ფილმი, სახელწოდებით „ფისო“ გადაიღო, რომელიც პოლ ბოულსის 1980 წლის მოთხრობის ადაპტაციაა. 2016 წლის დასასრულს სევინიმ მეორე მოკლემეტრაჟიანი ფილმი, „კარმენი“ გადაიღო. მისი გადაღებები პორტლენდში, ორეგონში მიმდინარეობდა.
2018 წლის ფილმში, სახელწოდებით „ლიზი“ (რეჟ. კრეიგ უილიამ მაკნილი) იგი კრისტენ სტიუარტთან ერთად თამაშობს. ფილმის პრემიერა 2018 წლის სანდენსის კინოფესტივალზე გაიმართა. 2019 წლის ფილმში, „გარდაცვლილები არ კვდებიან“ (რეჟ. ჯიმ ჯარმუში) სევინი პატარა ქალაქის პოლიციის ოფიცერს ასრულებს.
2019 წელს გამოვიდა სევინის მესამე მოკლემეტრაჟიანი ფილმი, „თეთრი ექო“, რომლის ჩვენებაც კანის კინოფესტივალზე გაიმართა.
სქოლიო
კატეგორია:ამერიკელი მსახიობები კატეგორია:ამერიკელი მოდელები კატეგორია:ამერიკელი დიზაინერები კატეგორია:დაბადებული 1974 კატეგორია:დაბადებული 18 ნოემბერი კატეგორია:XX საუკუნის ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:ამერიკელი ქალი კინომსახიობები კატეგორია:ამერიკელი ქალი თეატრის მსახიობები კატეგორია:ამერიკელი ტელემსახიობი ქალები
პეტრე I-ის ძეგლი (აზოვი)
პეტრე I-ის ძეგლი (Памятник Петру I) — რუსეთის იმპერატორის პეტრე I დიდის ძეგლი აზოვში, როსტოვის ოლქი, რუსეთის ფედერაცია. ძეგლი აღმართულია 1996 წელს პეტრეს ბულვარის დასაწყისში.
ისტორია
პეტრე I-ის ძეგლის დადგმის იდეა დაიბადა 1947 წელს, როდესაც აზოვის არქიტექტორებმა შეიმუშავეს ქალაქის გენერალური გეგმა. გეგმის მიხედვით იმპერატორის ძეგლი უნდა დადგმულიყო ქალაქის ბაზრის მოედანზე (ამჟამად III ინტერნაციონალის მოედანი).
პეტრე I-ის ძეგლი როსტოვის ოლქის ქალაქ აზოვში გაიხსნა 1996 წლის 19 ივლისს, რუსეთის ფლოტის 300 წლისთავთან დაკავშირებით. ძეგლი დადგეს პეტრეს ბულვარის დასაწყისში, მოსკოვის ქუჩის წინ.
ძეგლზე მუშაობდა შემოქმედებითი კოლექტივი რუსეთის დამსახურებული მხატვრის, აკადემიკოს ოლეგ კომოვის ხელმძღვანელობით. საავტორო კოლექტივის შემადგენლობაში მუშაობდნენ კომოვის მეუღლე ნინა ივანეს ასული და ქალაქის მთავარი არქიტექტორი ვ. ფომენკო. ოლგ კომოვი გარდაიცვალა 1995 წელსდა პეტრე I-ის ძეგლზე მუშაობა გააგრძელა კომოვის მოსწავლემ რუსეთის დამსახურებულმა მხატვარმა ანდრეი კოვალჩუკმა.
აღწერა
იმპერატორი ერთი ხელით ეყრდნობა ქვემეხს და მისი მზერა მიმართულია შორ მანძილზე. იმპერატორი გამოსახულია ახალგაზრდობის პერიოდში, როდესაც მისი ჯარები ორი კვირა იბრძოდნენ აზოვისთვის. იმპერატორი ამ დროისთვის იყო 22 წლის. მისი მზერა მიმართულია ციხესიმაგრისაკენ. მეფე გამოსახულია როგორც გამოუცდელი, მაგრამ მიზანმიმართული.
რესურსები ინტერნეტში
კატეგორია:როსტოვის ოლქის ძეგლები კატეგორია:პეტრე I-ის ძეგლები კატეგორია:აზოვის ძეგლები
საჯოგის არქეოლოგიური ძეგლები
საჯოგის არქეოლოგიური ძეგლები — ადრინდელი ბრინჯაოს, გვიანდელი ბრინჯაოს და ადრინდელი ფეოდალური ხანის  არქეოლოგიური ძეგლები დიღმის ველზე. დიდი დიღმის საცხოვრებელი მასივის IV მიკრორაიონში 1986 წელს აღმოჩნდა ნასახლარი.
1987-1990 წლებში გათხარეს (ხელმძღვანელი მ.აბრამიშვილი) ორი სამშვიდობო ჰორიზონტი. ქვედა ფენაში (გვიანდელ ბრინჯაოს ადრეული ეტაპი, ძველი წელთაღრიცხვით XV-XII საუკუნეებში) გამოვლინდა  გალავნისა და რამდენიმე ნაგებობის ნაშთი, რომლებიც ნაგებია საშუალო და დიდი ზომის კლდის ფლეთილი ქვთ. კერამიკა შავად და რუხადაა  გამომწვარი და ჭედეული და ტალღისებური ორნამენტით შემკული. ერთ ნაგებობაში აღმოჩენილია შავპრიალა კერამიკა, რომელიც თეთრი პასტით არის ინკუსტრირებული. მეორე სამშვიდობო ჰორიზონტში ძირითადად ნაცრისა და ბათქაშის ნაშთებია და შუა ბრინჯაოს ხანას განეკუთვნება. საქართველოს სამხრეთი გზის დასავლეთით 1.5 კილომეტრზე, საჯოგის ნასახლარის სამხრეთ-დასავლეთით, გათხრილია ადრინდელ ბრინჯაოს, გვიანდელ ბრინჯაოს და ადრინდელ ფეოდალური ხანის  სამაროვანი. 1981 წელს გათხარეს ადრინდელ ბრინჯაოს ხანის ეგრეთ წოდებული მტკარ-არაქსის კულტურის ორმოსამარხი. იატაკზე დაგებული იყო დიდი ომის ქვის ფილები. მიცვალებული ესვენა სამარხის ცენტრალურ ნაწილში  მარჯვენა გვერდზე, მოხრილი კიდურებით თვით  სამხრეთისკენ. ჩატანებული ჰქონდა და თიხის 3 ჭურჭელი. სამარხი ორმო ამოვსებული არ იყო დიდი ზომის ქვებით. 1988 წელს გაითხარა ორი დიდი ყორღანული სამარხი. ერთი მათგანის ქვაყრილი ნახევარწრიული მოყვანილობის იყო, რომელშიც აღმოჩნდა მოჩალისფრო კერამიკის ფრაგმენტები და ბედენური კულტურისათვის დამახასიათებელი სამკუთხედისებური ორნამენტით შემკული შავად ნაპრიალები ყურიანი ჭურჭელი. ყორღანი ძველი წელთაღრიცხვით III ათასწლეულის II ნახევარით თარიღდება. მეორე ყორღანის ქვაყრილი საშუალო და დიდი ზომის კლდის ფლეთილიქვებისგან შედგებოდა. დასაკრძალავი ორმო მიწის ზედაპირიდან 1 მეტრის სიღრმეზე მდებარეობდა. ყორღანში აღმოჩნდა მორუხო შავი კერამიკის ფრაგმენტები, ბრინჯაოს ხუთკოპიანი საკინძი, ბრინჯაოს ღილი და მძივი. თარიღდება გვიანდელ ბრინჯაოს ხანის ადრეული ეტაპით (ძველი წელთაღრიცხვით XV-XII საუკუეებით). საჯოგეზე გათხრილია აგრეთვე ადრეფეოდალური ხანის ორი სამარხი. ერთი ნაგები იყო ქვის თხელი ფილებით. ორივეში მიცვალებულები დაკრძალული იყვნენ ქრისტიანული წესით - გულაღმა, გაშოტილად, თავით დასავლეთისკენ. გათხრები ჩატარდა ასევე 2001-2003 და 2015-2016 წლებში.
ლიტერატურა
კატეგორია:თბილისის არქეოლოგიური ძეგლები
გერგეტის ოხარეშის წმინდა გიორგის ეკლესია
გერგეტის ოხარეშის წმინდა გიორგის ეკლესია — არქიტექტურული ძეგლი, საკულტო ნაგებობა. დგას გერგეტის დასავლეთით, ტყეში. ეკლესია ფორმით მოგრძო ოთხკუთხედის ფორმისაა. ნაგებია მოზრდილი ქვებით, შიგადაშიგ გამოყენებულია ფიქალი. აღმოსავლეთი კედელი შელესიალია კირით. დაზიანებულია, სადაც ჩაქცეულია სახურავი და კედლების დიდი ნაწილი. შესასვლელი დასავლეთიდანაა. ერთი ვიწრო კარი სამხრეთ კედელშიც იყო გაჭრილი (ამჟამად ამოშენებულია). გადახურულია ქვით, რომელზეც წრეში ჩასმული ჯვარია გამოსახული. ეკლესიის შიგნით, აღმოსავლეთი კედლის მთელ სიგრძეზე მოწყობილია თარო. იგი წყობიდან გამოშვერილი ფიქლის ორი რიგით არის გამოყვანილი. თაროს სასანთლედ იყენებდნენ.
სამხრეთ და აღმოსავლეთ კედლებში თითო პატარა ნიშია. საკურთხევლის ბაქანი დარბაზის იატაკიდან ერთი საფეხურითაა ამაღლებული.
ლიტერატურა
კატეგორია:ყაზბეგის მუნიციპალიტეტის არქიტექტურული ძეგლები კატეგორია:ყაზბეგის მუნიციპალიტეტის ტაძრები
ენგინ აქიურექი
ბიოგრაფია
ენგინ აქიურექი დაიბადა 1981 წლის 12 ოქტომბერს ანკარაში. მამამისი ხელისუფლების თანამდებობის პირია დედამისი კი დიასახლისი. მას ჰყავს უმცროსი ძმა. აქიურექმა დაამთავრა ანკარის უნივერსიტეტი 2002 წელს, ლინგვისტიკისა და ისტორიის სპეციალობით. ჯერ კიდევ სტუდენტობის პერიოდში ენგინი თეატრმა და სამსახიობო კარიერამ გაიტაცა.
2004 წელს, უნივერსიტეტის დამთავრების შემდეგ მონაწილეობა მიიღო შოუში „თურქეთის ვარსკვლავები“ და გაიმარჯვა ნომინაციაში „საუკეთესო მსახიობი“. გამარჯვების წყალობით ენგინმა მიიღო როლი სერიალში „უცხოელი სასიძო“. შემდეგ ამას მოჰყვა როლები ფილმში „ბედი“, „შავი გველი“ და „ღრუბლად რომ გადავიქცე“.
2010-2011 წლებში ენგინ აქიურექი გადაიღეს სერიალში „უდანაშაულო“, სადაც პარტნიორობა ცნობილმა თურქმა მსახიობმა ბერენ საათმა გაუწია. ამ სერიალის პერსონაჟმა ქერიმ ილგაზმა, აქიურექს ნამდვილი პოპულარობა მოუპოვა, როგორც თურქეთში ასევე მის საზღვრებს გარეთაც. ის ტელე-ეკრანებზე 2014 წლის მარტში დაბრუნდა ახალი პერსონაჟით, კომისარი ომერ დემირი სერიალში „შავი ფული და სიყვარული“, სადაც პარტნიორობას ცნობილი თურქი მსახიობი თუბა ბუიუქუსთუნი უწევს. თურქულმა არხმა „ATV“-მ ისინი სოციალურ ქსელში. წლის საუკეთესო წყვილად დაასახელა.
რესურსები ინტერნეტში
კატეგორია:თურქი მსახიობები კატეგორია:დაბადებული 1981 კატეგორია:დაბადებული 12 ოქტომბერი
ტალმაზა
ტალმაზა (Talmaza) — სოფელი მოლდოვაში, შტეფან-ვოდეს რაიონში. მდებარეობს ზღვის დონიდან 100 მეტრზე. 2004 წლის მონაცემებით, მოსახლეობა 7 250 ადამიანს შეადგენდა.
რესურსები ინტერნეტში
კატეგორია:შტეფან-ვოდეს რაიონის სოფლები
კანტემირის რაიონი
კანტემირის რაიონი (raionul Cantemir) — მოლდოვის რესპუბლიკის ადმინისტრაციულ-ტერიტორიული ერთეული. რაიონის ადმინისტრაციული ცენტრია ქალაქი კანტემირი. რაიონი იკავებს 867.86 კმ² ფართობს. მისი მოსახლეობა შეადგენს 60 001 ადამიანს (2004 წლის აღწერის მონაცემებით). მოსახლეობის სიმჭიდროვე — 69.14 კაცი/კმ²-ზე. რაიონი სულ მოიცავს 51 დასახლებულ პუნქტს, მათგან 1 ქალაქია. რაიონი იყოფა 26 კომუნად, რომლებიც აერთიანებს 50 დასახლებულ პუნქტს.
რესურსები ინტერნეტში
კატეგორია:მოლდოვის რაიონები *
ვოვკივსკე (ლოხვიციის რაიონი)
ვოვკივსკე (Вовківське) — სოფელი უკრაინაში. მდებარეობს პოლტავის ოლქის ლოხვიციის რაიონში. 2013 წელს სოფლის მოსახლეობა 195 კაცს შეადგენდა.
რესურსები ინტერნეტში
კატეგორია:ლოხვიციის რაიონის სოფლები
მუროვანიე-კურილოვცის რაიონი
მუროვანიე-კურილოვცის რაიონი (Мурованокуриловецький район) — გაუქმებული რაიონი უკრაინაში, ვინიცის ოლქში. მისი ფართობი 890 კმ² იყო. 2015 წლის აღწერის მონაცემებით რაიონის მოსახლეობა 26 049 ადამიანს შეადგენდა, ხოლო სიმჭიდროვე 31 კაცს კმ²-ზე. მუროვანიე-კურილოვცის რაიონის ადმინისტრაციული ცენტრი იყო ქალაქი მუროვანიე-კურილოვცი.
2020 წლის 17 ივლისს შეუერთდა მოგილიოვ-პოდოლსკის რაიონს.
სქოლიო
კატეგორია:ვინიციის ოლქის რაიონები
მარიამ მირზახანი
მარიამ მირზახანი (დ. 3 მაისი, 1977 — გ. 14 ივლისი, 2017) — ირანელი მათემატიკოსი. სტენფორდის უნივერსიტეტის მათემატიკის სრული პროფესორი. მუშაობდა ლობაჩევსკისა და სიმპლექტიკური გეომეტრიის, ერგოდიკული და ტაიხმიულერის თეორიის საკითხებზე. 1999 წელს თეირანში დაამთავრა შარიფის ტექნოლოგიური უნივერსიტეტი.
1994-1995 წლებში საერთაშორისო მათემატიკურ ოლიმპიადაზე მოიპოვა ოქროს მედლები. 1999 წლიდან აშშ-ში ცხოვრობდა. 2004 წელს ჰარვარდის უნივერსიტეტში მიენიჭა დოქტორის ხარისხი.
2014 წელს მიენიჭა ფილდზის მედალი, რითაც გახდა პირველი ქალი, რომელსაც აღნიშნული მედალი გადაეცა. ჯილდო მათემატიკის სფეროში შეტანილი განსაკუთრებული აღმოჩენისათვის მიიღო, კონკრეტულად კი რიმანის ზედაპირის მოდულარული სივრცეების დინამიკასა და გეომეტრიაში შეტანილი წვლილისთვის.
2013 წელს დაუსვეს მკერდის კიბოს დიაგნოზი. ოთხი წლის შემდეგ, იგი გავრცელდა ძვლის ტვინზეც. მარიამ მირზახანი გარდაიცვალა მკერდის კიბოთი 2017 წლის 14 ივლისს, 40 წლის ასაკში.
სქოლიო
კატეგორია:ირანელი მათემატიკოსები კატეგორია:ფილდზის მედალისტები კატეგორია:დაბადებული 1977
ტყარშეტის წმინდა გიორგის ეკლესია
ტყარშეტის წმინდა გიორგის ეკლესია („ბერის წმინდა გიორგი“) — არქიტექტურული ძეგლი, მდებარეობს სოფლის სამხრეთ-დასავლეთით. თარიღდება VIII-IX საუკუნეებით.
ეკლესია დარბაზულია. სამხრეთით აქვს სწორკუთხა მინაშენი (9x8,85 მეტრი). ნაგებია თანაბარი ზომის ნატეხი ქვით. დაზიანებულია, კერძოდ ჩამონგრეულია სახურავი, კამარა, აფსიდის კონქი და დასავლეთ კედლის ზედა ნაწილი. შესასვლელი სამხრეთიდანაა, მინაშენიდან. კარი გარედან არქიტრავითაა გადახურული. შესასვლელის წირთხლებში საურდულე ხვრელებია. კარის ზემოთ მცირე ზომის სწორკუთხა ნიშია. ეკლესიას ნალისებრი აფსიდი აქვს. აფსიდის განიერი მხრები დასრულებულია ქვემოთკენ წამოკვეთილი მაღალი კაპიტელებით. სამხრეთ კაპიტელზე შემორჩენილია თაღის ქუსლის ერთი ქვა. აფსიდის ღერძზე სარკმლის ნაშთია, რომლის ქვემოთ, კედელთან, მიდგმულია ტრაპეზის ორი ქვის ბლოკი. სამხრეთ, დასავლეთ და ჩრდილოეთ კედლებს ქვის საფეხური გასდევს. მინაშენის კედლები 2 მეტრ სიმაღლეზეა. შემორჩენილ სამხრეთ კედელში, ეკლესიის შესასვლელის მოპირდაპირედ, გაჭრილია კარი, რომელსაც მოზრდილი ქვა ეხურა.
ლიტერატურა
კატეგორია:ყაზბეგის მუნიციპალიტეტის ტაძრები
ვისენტე რამონ როკა
ვისენტე რამონ როკა როდრიგესი (Vicente Ramón Roca Rodríguez; დ. 30 დეკემბერი, 1792, გუაიაკილი, ეკვადორი — გ. 23 თებერვალი, 1858, გუაიაკილი, ეკვადორი) — ეკვადორელი სახელმწიფო მოღვაწე. ეკვადორის პრეზიდენტი 1845-1849 წლებში.
ბიოგრაფია
დაიბადა გუაიაკილში. მისი მშობლები იყვნენ კომანდანტე ბერნარდო როკა და იგნასია როდრიგესი. მიიღო საოჯახო განათლება.
1836 წელს გახდა გუაიასის პროვინციის გუბერნატორი. ეკვადორში ხუან ხოსე ფლორესის მიერ შეცვლილი კონსტიტუციის შემდეგ გახდა მარტის რევოლუციის ერთ-ერთი ლიდერი, რომლის შედეგადაც პრეზიდენტი ფლორესი დაამხეს. შეიქმნა დროებითი მთავრობა, რომელშიც, როგორც კიტოს გუაიაკილის და კიტოს წარმომადგენლები, შევიდნენ ხოსე ხოაკინ დე ოლმედო, ვისენტე რამონ როკა და დიეგო ნობოა. მოგვიანებით ასამბლეამ როკა პრეზიდენტად აირჩია და მოვალეობის შესრულებას შეუდგა 1845 წლის 8 დეკემბერს. 1849 წელს გადადგა თანამდებობიდან და 1851 წელს პერუში გაემგზავრა.
რესურსები ინტერნეტში
კატეგორია:ეკვადორის პრეზიდენტები კატეგორია:დაბადებული 30 დეკემბერი კატეგორია:დაბადებული 1792 კატეგორია:გარდაცვლილი 23 თებერვალი კატეგორია:გარდაცვლილი 1858
რუხი ნიადაგი
რუხი ნიადაგი — ნიადაგის ტიპი, რომელიც გავრცელებულია სუბტროპიკულ ნახევრად უდაბნოს ზონაში. ვითარდება ლიოსზე, ლიოსისებურ თიხნარებსა და ძველ ალუვიურ ნაფენებზე. რუხი ნიადაგის პროფილში გამოიყოფა: 20 სმ-მდე სისქის ღია რუხი ჰუმუსოვანი ჰორიზონტი, მორუხო-ჩალისფერი აკუმულაციურ-კარბონატული ჰორიზონტი და ნიადაგწარმომქმნელი ქანი, რომელიც ხშირად 90 სმ-ზე მეტ სიღრმეზე შეიცავს ადვილხსნად მარილებს.
რუხი ნიადაგებია წინა და შუა აზიაში, ჩრდილოეთ ამერიკაში, ჩრდილოეთ აფრიკაში, ავსტრალიაში. რუხ ნიადაგებს ახასიათებს: ტუტე რეაქცია, პროფილის სუსტი დიფერენციაცია, მცირე ჰუმუსიანობა (1,5–2,5%; ჰუმუსი მდიდარია აზოტით), 20–60 სმ სიღრმეზე ყველა პროფილში კალციუმის კარბონატების მაღალი შემცველობა, კარგი ჰიდროფიზიოლოგიური თვისებები, დიდი ბიოლოგიური აქტივობა; მორწყვის შემთხვევაში მაღალ მოსავალს იძლევა. გასარწყავებულ რუხ ნიადაგებზე მოჰყავთ ბამბა, მარცვლოვნები, შაქრის ჭარხალი, იყენებენ მებაღეობასა და მევენახეობაში. ცნობილია რუხი ნიადაგის ქვეტიპები: ღია, ჩვეულებრივი (ტიპობრივი) და მუქი. საჭიროებს ნიადაგის მეორადი დამარილებისა და დაჭაობებისაგან დაცვის ღონისძიებებს.
სქოლიო
კატეგორია:ნიადაგის ტიპები
ოსტრავის ტრამვაი
thumb|right|ისტორიული ტრამვაი "ტატრა T1" ოსტრავაში ოსტრავის ტრამვაის სისტემას მართავს ოსტრავის ტრამვაის სამმართველო.
2008 წლის მდგომარეობით ლიანდაგების ჯამური სიგრძე 65,7 კმ-ია და ტრამვაი მოძრაობს 16 მარშრუტზე. სულ ექსპლუატაციაშია 290 ტრამვაის ვაგონი. პირველი ტრამვაის ხაზი 1889 წელს გაიხსნა და ოსტრავის ტრამვაი ჩეხეთის რესპუბლიკაში მესამე ტრამვაის სისტემაა, პრაღისა და ბრნოს ტრამვაის შემდეგ.
ოტო ლიბკნეხტი
სქოლიო
კატეგორია:დაბადებული 1876 კატეგორია:გარდაცვლილი 1949 კატეგორია:გერმანელი ქიმიკოსები
ოსტრავის ტრამვაი
მოძრავი შემადგენლობა
ოსტრავაში ექსპლუატაციაშია შემდეგი ტიპის ტრამვაის ვაგონები:
რესურსები ინტერნეტში
კატეგორია:ტრამვაის ქსელები ქალაქების მიხედვით
ვოვნიანკა (სოფელი)
ვოვნიანკა (Вовнянка) — სოფელი უკრაინაში. მდებარეობს პოლტავის ოლქის მირჰოროდის რაიონში. 2013 წელს სოფლის მოსახლეობა 456 კაცს შეადგენდა.
რესურსები ინტერნეტში
კატეგორია:მირჰოროდის რაიონის სოფლები
წყალბადური ბმა
thumbnail|300px|მოლეკულათაშორისი წყალბადური ბმების მაგალითი წყალბადური ბმა — ასოციაციის ფორმა ელექტროუარყოფით ატომსა და წყალბადის ატომ H-ს შორის, რომელიც კოვალენტურადაა დაკავშირებული სხვა ელექტროუარყოფით ატომთან. ელექტროუარყოფითი ატომების როლში შეიძლება მოგვევლინოს N, O ან F. წყალბადური ბმები შეიძლება იყოს მოლეკულათაშორისი ან შიგამოლეკულური.
სქოლიო
კატეგორია:ქიმიური ბმა
მიდუეის ბრძოლა
მიდუეის ბრძოლა — მეორე მსოფლიო ომის გადამწყვეტი საზღვაო ბრძოლა წყნარი ოკეანის თეატრში. ბრძოლა გაიმართა 1942 წლის 4-7 ივნისს, პერლ-ჰარბორზე თავდასხმიდან 6 თვეში. აშშ-ის საზღვაო ძალებმა, ადმირალები: ჩესტერ ნიმიცის, ფრენკ ჯეკ ფლეჩერის და რეიმონდ სპრუენსის მეთაურობით, დაამარცხა იაპონიის იმპერიული საძრვაო ძალები, ისოროკუ იამამატოს, ნობუტაკე კონდოს, ჩუიჩი ნაგუმოს, ტამონ იამაგუჩის მეთაურობით. სამხედრო ისტორიკოსმა ჯონ კიგანმა ამერიკული გამარჯვება აღწერა როგორც: „ყველაზე განმაცვიფრებელი და გამანადგურებელი დარტყმა საზღვაო ბრძოლების ისტორიაში“, საზღვაო ისტორიკოსმა კრეიგ სიმონდსმა ბრძოლას უწოდა „ყველაზე შედეგიანი საზღვაო ბრძოლა მსოფლიოს ისტორიაში, სალამინის, ტრაფალგარის და ცუსიმის ბრძოლებთან ერთად“.
იაპონური ოპერაცია, პერლ-ჰარბორზე თავდასხმის მსგავსად, მიზნად ისახავდა აშშ-ის განადგურებას როგორც წყნარ ოკეანეში დომინანტურ საზღვაო ძალას, რაც იაპონიას მისცემდა საშუალებას ჩამოეყალიბებინა დიდი აღმოსავლეთ აზიის თანამეგობრობის სფერო. იაპონელებს იმედი ჰქონდათ დამამცირებელი გამარჯვების მოპოვების, რაც გამოიწვევდა აშშ-ის კაპიტულაციას წყნარი ოკეანის ომში. მიდუეის ოკუპაცია მნიშვნელოვანი იყო რათა აღარ განმეორებულიყო დულიტლის რეიდის მსგავსი თავდასხმები იაპონიის მთავარ კუნძულებზე. მიდუეიზე თავდასხმას უნდა მოყოლოდა თავდასხმები ფიჯიზე, სამოაზე და ჰავაიზე.
გეგმა პრაქტიკულად უუნარო იყო იაპონელების მცდარი და უსაფუძვლო გათვლების გამო აშშ-ის რეაქციის შესახებ. აშშ-ის კრიპტოგრაფებმა შეძლეს დაედგინათ იაპონიური თავდასხმის ზუსტი დრო და ადგილი, რამაც აშშ-ს საკუთარი თავდასხმის მომზადების საშუალება მისცა. ბრძოლაში მონაწილეობა მიიღო ოთხმა იაპონურმა ავიამზიდმა (აკაგი, კაგა, სორიუ და ჰირიუ) და სამმა ამერიკულმა ავიამზიდმა. იაპონიამ დაკარგა ოთხივე ავიამზიდი მძიმე კრუიზერ მიკუმასთან ერთად. აშშ-მ დაკარგა ავიამზიდი USS Yorktown და გამანადგურებელი USS Hammann.
მიდუეის და სოლომონის კუნძულების კამპანიის შემდეგ იაპონიას აღარ ჰქონდა შესაძლებლობა ჩაენაცვლებინა როგორც მატერიალური დანაკარგები (განსაკუთრებულად ავიამზიდები) ასევე ადამინური დანაკარგები (განსაკუთრებით გამოცდილი პილოტები და საზღვაო პერსონალი). მიდუეის ბრძოლა ითვლება გარდამტეხ წერტილად წყნარი ოკეანის კამპანიაში.
წინაპერიოდი
წყნარ ოკეანეში ომის გაფართოების შემდეგ, იაპონიის იმპერია სწრაფად აღწევდა დასახულ სტრატეგიულ მიზნებს, იმპერიამ სწრაფად დაიპყრო ფილიპინები, მალაიზია, სინგაპური და ჰოლანდიის ოსტინდოეთი (თანამედროვე ინდონეზია), ეს უკანასკნელი იაპონიისთვის მნიშვნელოვანი იყო მისი დიდი ნავთობის და სხვა ბუნებრივი რესურსების გამო.
სტრატეგიული უთანხმოებები იყო იაპონიის იმპერიული არმიას და იაპონიის იმპერიული საზღვაო ძალებს შორის, ასევე შიდა უთანხმოებები იყო იმპერიული საზღვაო ძალების გენერალურ შტაბ-ბინაში და ისოროკუ იამამატოს გაერთიანებულ ფლოტში, რომელიც 1942 წლის აპრილამდე ვერ ჩამოყალიბდა.
იამამატოს უპირველესი მიზანი იყო ამერიკული ავიამზიდების განადგურება, დულიტლის რეიდის დამსახურებით იამამატოს მიაჩნდა რომ იაპონიისთვის წყნარი ოკეანის კამპანიაში ყველაზე დიდ საფრთხეს ამერიკული ავიამზიდები წარმოადგენდნენ და მათი განადგურება დაუყონვნებლივ უნდა მომხდარიყო.
შედეგი
აშკარა გამარჯვების და ვიკთან დევნის შეწყვეტის შემდეგ, აშშ-ის ძალები პერლ-ჰარბორში დაბრუნდნენ მარაგების შესავსებად.
15 ივნისს ჩუიჩი ნაგუმომ ლიასონის კონფერენციაზე წარადგინა ბრძოლის ანგარიში, ანგარიშში ნათქვამია რომ ამერიკელებმა არ იცოდნენ იაპონელების გეგმაზე და იაპონელები არ შეუმჩნევიათ 4 ივნისის დილის 5 საათამდე, როდესაც რეალობაში ამერიკელებმა იაპონური გეგმის შესახებ თავიდანვე იცოდნენ დეკოდირების დამსახურებით.
იაპონიის ახალი ამბების პროგრამამ დიდი გამარჯვება გამოაცხადა. მხოლოდ იმპერატორი ჰიროჰიტო და საზღვაო ზალების უმაღლესი ოფიცრები იყვნენ ინფორმირებული რეალური მარცხის შესახებ.
იაპონიის ფლოტის ჰაშირაჯიმაში დაბრუნების შემდეგ დაჭრილები საზღვაო საავადმყოფოებში გადაიყვანეს. მათი უმეტესობა კლასიფირებული იქნა როგორც „საიდუმლო პაციენტები“, ისინი სხვა პაციენტებისგან იზოლირებულ პალატებში მოათავსეს. ისინი ვინც კვლავ საომარ მდგომარეობაში იყვნენ სხვა დანაყოფებში გაანაწილეს ისე რომ ოჯახების და მეგობრების ნახვის უფლებაც კი არ მისცეს. შემდგომში ჩუიჩი ნაგუმო ავიამზიდების აღდგენითი სამუშაოების ზედამხედველად დაინიშნა.
ბრძოლაში მიღებული დანაკარგების ბოლომდე შევსებას იაპონიის იმპერია ვეღარასოდეს მოახერხებს რაც საბოლოოდ იაპონიის დამარცხების უმნიშვნელოვანესი მიზეზი გახდა.
იაპონური და ამერიკული დანაკარგები
ბრძოლის დასრულებისას იაპონიამ 3 057 პერსონალი დაკარგა. დანაკარგები ავიამზიდების ბორტზე იყო: აკაგი: 267; კაგა: 811; ჰირიუ: 392; სორიუ: 711 (კაპიტანი იანაგიმოტოს ჩათვლით, რომელმაც გემის დატოვებაზე უარი თქვა); სულ: 2 181. მძიმე კრუიზერები მიკუმა (ჩაიძირა; 700 გარდაცვლილი) და მოგამი (დაზიანებული; 92 გარდაცვლილი) სხვა 792 იაპონელოი სამხედრო გარდაიცვალა საჰაერო ოპერაციებისას.
აშშ-მ დაკარგა ავიამზიდი Yorktown და გამანადგურებელი Hammann. 307 ამერიკელი გარდაიცვალა, გენერალ-მაიორი კლეარენც ტინკერის ჩათვლით.
სქოლიო
კატეგორია:მეორე მსოფლიო ომის წყნარი ოკეანის თეატრი კატეგორია:მეორე მსოფლიო ომის წყნარი ოკეანის თეატრის საზღვაო ბრძოლები კატეგორია:მეორე მსოფლიო ომის წყნარი ოკეანის თეატრის საზღვაო ბრძოლები აშშ-ის მონაწილეობით კატეგორია:მეორე მსოფლიო ომის წყნარი ოკეანის თეატრის საზღვაო ბრძოლები იაპონიის მონაწილეობით კატეგორია:მეორე მსოფლიო ომი
საფეხბურთო კლუბ ლივერპულის ისტორია (1985–დღემდე)
ალტ=The UEFA champions League won by Liverpool in 2005 on display in the club's museum.|მინი|2005 წლის უეფას ჩემპიონთა ლიგის თასი საფეხბურათო კლუბ ლივერპულისთვის 1985 წლიდან დაწყებული პერიოდი დღემდე გრძელდება. ეიზელის სტადიონის კატასტროფის შემდეგ მთავარი მწვრთნელი კენი დალგლიში ხდება, ჰილსბოროს კატასტროფის შემდეგ, 1991 წელს, ლივერპული კვლავ ბრუნდება ევროპულ ტურნირებზე, ამ პერიოდში კლუბი ინგლისის უმაღლეს ჩემპიონატში პრემიერლიგაში გამოდის.
ეიზელის შემდეგ ჯო ფაგანმა თანამდებობა დატოვა და მის ნაცვლად კენი დალგლიში მოვიდა, ლივერპულს 6 წლით აეკრძალა ევროპულ ტურნირებში მონაწილეობა. დალგლიშის მწვრთნელობის პირველ სეზონში ლივერპულმა დუბლი შეასრულა, მოიგო ლიგა და ასოციაციის თასი, ლიგის მოგებით დასრულა 1986-87 სეზონი. 1989 წლის 15 აპრილს ჰილსბოროს სტადიონზე გასამართი ასოციაციის თასის ნახევარფინალური მატჩი ნოტინგემ ფორესტის წინააღმდეგ ტრაგედიით დასრულდა და დაიღუპა 96 ადამიანი. ტრაგედიის შემდეგ ლივერპულმა 1989-90 სეზონში მეთვრამეტედ მოიგო ინგლისის ჩემპიონობა, 1991 წლის თებერვალში დალგლიშმა თანამდებობა დატოვა. უსაფრთხოების ნორმების გაუმჯობესებისთვის ენფილდის სტადიონს 90-იანების დასაწყისში რეკონსტრუქცია ჩაუტარდა. ახალმა მწვრთნელმა გრემ სუნესმა ასოციაციის თასი მოიგო, მომდევნი მწვრთნელმა როი ევანსმა ლიგის თასი.
1998 წელს ევანსთან ერთად მწვრთნელად დაინიშნა ჟერარ ულიე, ნოემბერში ევანსი წავიდა. 2001 წელს 11 წლის შემდეგ პირველად ლივერპული უეფა-ს ჩემპიონთა ლიგაზე დაბრუნდა. ულიემ კლუბი 2004 წლის შუა პერიოდში დატოვა, მომდევნო მწვრთნელი გახდა რაფაელ ბენიტესი, 2005 წელს ლივერპულმა მეხუთედ მოიგო ჩემპიონთა ლიგა, 2006 წელს ასოციაციის თასი. 2006-07 სეზონის შუა პერიოდში ლივერპული იყიდა ამერიკელმა ბიზნესმენებმა ტომ ჰიქსმა და ჯორჯ გილეტიმ. 2010-11 სეზონში ლივერპული გაკოტრების პირას მივიდა, ახალი მფლობელი Fenway Sports Group გახდა. ბენიტესის შემდეგ მოსულმა როი ჰოჯსონმა კლუბი 2011 წელს დატოვა, მის ნაცვლად დალგლიში დაბრუნდა, 2012 წელს ლივერპულმა ლიგის თასი მოიგო.
2011-12 სეზონის პრემიერლიგის მერვე ადგილზე დამთავრების შემდეგ დალგლიში ბრენდან როჯერსმა შეცვალა. 2013-14 პრემიერლიგის მეორე ადგილზე დამთავრების შემდეგ როჯერსმა თანამდებობა დატოვა. ახალი მწვრთნელი გახდა იურგენ კლოპი, ლივერპული ზედიზედ ორჯერ გავიდა ჩემპიონთა ლიგის ფინალში, 2019 წელს შვიდწლიანი უტიტულობის შემდეგ კლუბმა მეექვსედ მოიგო ჩემპიონთა ლიგა. მომდევნო წელს, 30 წლიანი ლოდინის შემდეგ ლივერპულ 2019-20 პრემიერლიგის გამარჯვებული გახდა.
1985–90: წარმატების საფასური
ეიზელის კატასტროფის შემდეგ თანამდებობა დატოვა ფაგანმა, მთავარი მწვრთნელი გახდა კენ დალგლიში. მოვალეობის შესრულების დასაწყისში კენიმ გუნდიდან გაუშვა ფილ ნილი და ალან კენედი, მათ ნაცვლად სტივ ნიკოლი და ჯიმ ბეგლინი მოვიდნენ. 1985-86 სეზონის სტარტი მძიმე გამოდგა, სექტემბერში მანჩესტერ იუნაიტედთან სხვაობა ათი ქულა იყო. ლივერპული სეზონის ბოლომდე საჩემპიონო ორთაბრძოლაში იყო ჩართული. რადგან კონკურენტები ქულებს კარგავდნენ, ლივერპული კი ბოლო თორმეტი შეხვედრიდან მხოლოდ ერთხელ დამარცხდა გადამწყვეტი იყო ბოლო ტურის მატჩი ჩელსისთან, მოგების შემთხვევაში ლივერპული ჩემპიონი გახდებოდა. აღნიშნულ შეხვედრაში გამარჯვების გოლი დალგლიშმა გაიტანა, რითიც მერსისაიდულმა კლუბმა მორიგი გამარჯვება იზეიმა. წარმატებული იყო ინგლისის ასოციაციის თასზე გამოსვლა,1986 წლის თასის ფინალში შედგა მერსისაიდული დერბი ევერტონის წინააღმდეგ. პირველ ნახევარში გოლი გაიტანა გარი ლინეკერმა, თუმცა მეორე ნახევარში ლივერპულმა იან რაშის დუბლით და კრეიგ ჯონსტონის გოლით მოწინააღმდეგე 3-1 დაამრაცხა. 1986 წელს ლივერპულმა ინგლისში დუბლის შესრულება შეძლო. ალტ=Hillsborough Memorial, which is engraved with the names of the 96 people who died in the Hillsborough disaster. Flowers are below the memorial.|მარცხნივ|მინი|[[ჰილსბოროს კატასტროფა|ჰილსბოროს კატასტროფის მემორიალი, სადაც 96 დაღუპულის სახელები წერია]] 1986-87 სეზონის სტარტზე იან რაშმა განაცხადა, რომ სეზონის ბოლოს იუვენტუსში გადავიდოდა. რაშს არ სურდა კლუბის დატოვება, მაგრამ ლივერპულს ევროტურნირებიდან მოკვეთით მიღებული ფინანსური ზარალი უნდა გამოესწორებინა. სეზონის შუა პერიოდში დალგლიშმა შემცვლელად ჯონ ოლდრიჯი მოიყვანა, წასვლამდე რაშმა 40 გოლი გაიტანა. ლივერპულმა ლიგა მეორე ადგილზე დაასრულა ევერტონის შემდეგ, ასოციაციის თასის მესამე რაუნდში გაიმარჯვა ლუთონ თაუნმა. კლუბი გავიდა ინგლისის ლიგის თასის ფინალზე, სადაც არსენალმა 2-1 მოიგო. სეზონის ბოლოს დალგლიშმა შეტევის გასაძლიერად მოიყვანა პიტერ ბრედსლი და ჯონ ბარნსი. 1988 წელს ლივერპულმა ინგლისის ჩემპიონობა დაიბრუნა, 29 მარტს ევერტონთან მარცხი იყო სეზონის განმავლობაში ორი წაგებული თამაშიდან პირველი. კლუბს საშუალება ჰქონდა სეზონი დუბლით დაესრულებინა "ფა თასზე", მოწინააღმდეგე იყო უიმბლოდნი, მიუხედავად იმისა, რომ ლივერპული ფავორიტად მიიჩნეოდა, ფინალი უიმბლდონის სასარგებლოდ 1-0 დასრულდა.
1988-89 სეზონში ნოსტალგიის გამო იან რაში სამშობლოში დაბრუნდა. საჩემპიონო ბრძოლაში ლივერპული არსენალს ცხრა ქულით ჩამორჩებოდა. აპრილში ქულები თანაბარი იყო, ბურთების სხვაობით კი არსენალი ლიდერობდა. ამ დროს ლივერპული გავიდა ასოციაციის თასის ნახევარფინალში, სადაც უნდა შეხვედროდა ნოტინგემ ფორესტს, თამაში უნდა გამართულიყო 1989 წლის 15 აპრილს ჰილსბოროს სტადიონზე. მატჩის დაწყებამდე "ლეპინგს ლეინის" ტრიბუნაზე ფანების კრიტიკულ რაოდენობაზე მეტი შეიკრიბა. წინ მდგომი მაყურებლები ტრიბუნებისა და მოედნის გამყოფ ღობეს იყვნენ მიკრულები და ყოველი წუთის გასვლასთან ერთად მეტად ისრისებოდნენ. საბოლოოდ მაყურებლების სიმჭიდროვე უკიდურესად გაიზარდა. ჭყლეტვის შედეგად 94 ადამიანი ადგილზევე დაიღუპა, ორი დღის შემდეგ საავადმყოფოში გარდაიცვალა 95-ე მსხვერპლი, ოთხი წლის შემდეგ კი კიდევ ერთი. ჰილსბოროს კატასტროფას 96 ადამიანი ემსხვერპლა. განმეორებით ჩატარებული ეს შეხვედრა ლივერპულმა მოიგო 3-1 და ფინალში გავიდა, სადაც მეტოქე ევერტონი იყო. თამაშის სტარტზე ჯონ ოლდრიჯიმ გოლი გაიტანა, შეხვედრის ბოლო 90-ე წუთზე ევერტონმა გაათანაბრა, ფინალი დამატებით დროში გადავიდა სადაც იან რაშმა დუბლი შეასრულა და ლივერპული ასოციაციის თასის გამარჯვებული გახდა. ლივერპულს კიდევ ერთხელ მიეცა შანსი დუბლი შეესრულებინა, თამაში არსენალთან 23 აპრილს იყო ჩანიშნული, მაგრამ ასოციაციის თასის გამო 26 მაისს გადაიტანეს. ლივერპულს ჩემპიონობისთვის გამარჯვება ან ფრე სჭირდებოდა, თუმცა "წითლებმა" ეს თამაში 2-0 წააგეს და არსენალი ბურთების სხვაობით ინგლისის ჩემპიონი გახდა.
სეზონის ბოლოს გამოქვეყნებული ჰილსბოროს კატასტროფის შემსწავლელი კომისიის დასკვნის მიხედვით, უბედურების მთავარი მიზეზი გახდა სტადიონზე პოლიციის კონტროლის არარსებობა. გაიცა რეკომენდაცია, რომ სტადიონებს მოშორდეს გამყოფი ღობეები და გახდეს სივრცე თავისუფალი მოედანსა და ტრიბუნებს შორის. ლივერპულმა 1989-90 სეზონი კარგად დაიწყო, უმაღლეს დივიზიონში ახლად დაწინაურებული კრისტალ პალასი 9-0 დამარცხდა, პირველად ინგლისურ ფეხბურთში ერთი გუნდიდან რვა სხვადასხვა ფეხბურთელმა გოლი გაიტანა. ოქტომბერში და ნოემბერში ოთხი თამაშის დათმობის შემდეგ მარტამდე ლივერპული არცერთ შეხვედრას არ აგებდა, დაუმარცხებელი სერია ტოტენჰემ ჰოტსპურთან 1-0 დასრულდა. მატჩის შემდეგ ლივერპულმა სტანდარდიდან დაიმატა შემტევი რონი როზენტალი. ფეხბურთელი კლუბში მალევე ინტეგრირდა და პირველ რვა თამაშში შვიდი გოლი გაიტანა, მათ შორის ჰეთთრიკი ჩარლტონ ატლეტიკთან, რამაც საშუალება მისცა ლივერპულს ლიგა მეთვრამეტედ მოეგო. კლუბი მივიდა ასოციაციის თასის ნახევარფინალამდე, სადაც დამატებით დროში კრისტალ პალასმა 4-3 გაიამრჯვა.
1990–98: დაღმასვლა
ალტ=The Spion Kop during a match against Norwich City. It was the last match before it was converted to an all-seater stand.|მარჯვნივ|მინი|კოპი ენფილდის სტადიონზე 1994 წელი, თამაში [[ნორვიჩ სიტი|ნორვიჩ სიტის წინააღმდეგ. მომდევნო სეზონში უსაფრთოების გამო სტადიონზე დასადგომი ადგილები სრულად გაუქმდა]] 1990-91 სეზონი წარმატებით დაიწყო, ლივერპული რვა თამაში არ მარცხდებოდა. პირველი მარცხი დეკემბერში არსენალთან 3-0 იყო, რასაც შემდგომ თვეში კრისტალ პალასთან დაკარგული ქულები მოყვა. იანვარში არსენალი დაწინაურდა, თებერვალში ასოციაციის თასზე ევერტონთან 4-4-ის შემდეგ კენი დალგლიშმა თანამდებობა დატოვა, მიზეზად არსებული სტრესი დაასახელა. დროებით მწვრთნელად გახდა რონი მორანი, ათი თამაშიდან სამის მოგება საკმარისი არ აღმოჩნდა ცხრილში პირველ ადგილზე გადასასვლელად. ყოფილი ფეხბურთელი გრემ სუნესი მთავარ მწვრთნელად აპრილში დაინიშნა, მაგრამ არსელანთან ქულების აღმოფხვრა ვეღარ მოხერხდა და ლივერპულმა ეს სეზონი მეორე ადგილზე დაასრულა და შვიდი ქულით ჩამორჩა ლონდონურ კლუბს. 1991-92 სეზონში სუნესმა გუნდში ცვლილებები დაიწყო, კონტრაქტი არ გაუხანგრძლივდა დალგლიშის მოყვანილ ფეხბურთელებს ბარნს და ბირდსლის. კლუბმა გაყიდა ბირდსლი, გარი გილესპი და სტივ მაკმონი, სუნესმა £2.9 მილიონად შეიძინა დინ სანდერსი. სეზონი მეექვსე ადგილზე დასრულდა, რაც 1981 წლის შემდეგ ყველაზე ცუდი შედეგი იყო. თუმცა კლუბი გავიდა ასოციაციის თასის ფინალში, სადაც სანდერლენდი 2-0 დამარცხდა. ეიზელის ტრაგედიის შემდეგ დაკისრებული 6 წლიანი ბანი გავიდა და ლივერპული ევროპულ ტურნირებს დაუბრუნდა. ლივერპული უეფა-ს თასის მეოთხედფინალამდე მივიდა, სადაც იტალიურ ჯენოასთან ორი მატჩის ჯამში 4-1 დამარცხდა. სუნესის პერიოდში ბილ შენკლის მიერ შექმნილი ბუტრუმი განადგურდა, მის ადგილს კი ახალი საპრესკონფერენციო ოთახი მოეწყო.
უსაფრთხოების ნორმების გაუმჯობესებისთვის 1992-93 სეზონის სტარტზე ენფილდს რეკონსტრუქცია ჩაუტარდა. კემლინ როადის მხარეს დაემატა მეორე იარუსი, სტადიონის ტევადობა გაზარდა 11,000 ადგილით. 1992 წელს ინგლისის ჩემპიონატმა ფორმატი შეიცვალა და გახდა პრემიერლიგა, ლივერპულმა კვლავ მეექვსე ადგილზე დაასრულა სეზონი, 42 თამაშიდან მხოლოდ 15 მოგება. მალევე გამოეთიშა ასოციაციის თას, ლიგის თას და უეფა-ს თასების მფლობელთა თასის ტურნირს. 1993-94 სეზონის სტარტზე ლივერპულმა სამი თამაში მოიგო, მაგრამ მალევე ფეხბურთელებმა ფორმა დაკარგეს და ზედიზედ ოთხი თამაში წააგეს. ერთადერთი პოზიტიური მოვლენა კლუბში ახალგაზრდა რობი ფაულერის გამოჩენა იყო, ფაულერმა სადებიუტო თამაშში ლიგის თასზე ფულემის წინააღმდეგ 5 გოლი გაიტანა. ამავე წელს ლივერპული ასოციაციის თასის განმეორებით შეხვედრაში ბრისტოლ სიტიმ გამოაგდო. სუნესი გაათავისუფლეს და მის ნაცვლად მოვიდა როი ევანსი. თექვსმეტი თამაშის წაგების შემდეგ ლივერპულმა ცხრილში მერვე ადგილი დაიკავა. ლივერპული ყველაფერში ჩამორჩებოდა მთავარ მეტოქე მანჩესტერ იუნაიტედს. იუნაიტედმა საფონდო ბირჟაზე £93 მილიონი გამოიმუშავა, ხოლო ლივერპულმა £22 მილიონი, მას შემდეგ რაც მედია კომპანია Granada-მ აქციათა 9.9% შეიძინა. ალტ=View of the Kop during a match against Paris Saint-Germain.|მარცხნივ|მინი|ლივერპულის წინსვლა [[უეფა-ს თასების მფლობელთა თასი 1996-1997|უეფა-ს თასების მფლობელთა თასზე პარი სენ-ჟერმენმა შეაჩერა]] 1994-95 სეზონის დაწყებამდე ენფილდზე განახლდა საუკუნოვანი სტენდი, სადაც კოპის წევრების ადგილები მდებარეობდა. ეს სივრცე სრულად დასაჯდომად გადაკეთდა, რის შემდეგაც დამსწრეთა რაოდენობა შემცირდა 12,000-მდე. ევანსის სადებიუტო სრულ სეზონში ლივერპულმა მეოთხე ადგილზე დაასრულა პრემიერლიგა, ეს საუკეთესო შედეგი იყო დალგლიშის წასვლის შემდეგ. ასოციაციის თასის მეექვსე რაუნდში კლუბი 2-1 დამარცხდა ტოტენჰემთან, მაგრამ გავიდა ლიგის თასის ფინალში, სადაც მოწინააღმდეგე ბოლტონ უონდერერსი იყო. სტივ მაკმანამანის ორი გოლით ლივერპულმა 2-1 მოიგო და მეხუთედ დაეუფლა ლიგის თასს. ამ სეზონში კლუბი დატოვეს ვეტერანმა ფეხბურთელებმა გრობელერმა, ნიკოლმა და რონნი უილანმა. 1995-96 სეზონის სტარტზე ლივერპულმა £8.5 მილიონად შეიძინა სტენ კოლიმორი, იმ დროისთვის რეკორდული თანხა. პირველივე თამაშში კოლიმორმა შეფილდ უენსდეის ერთი გოლი გაუტანა, რითიც ლივერპულმა 1-0 მოიგო. ამავე სეზონში შედგა პრემიერლიგის ერთ-ერთი ყველაზე სანახაობრივი თამაში, სადაც ლივერპულმა ენფილდზე 4-3 მოუგო ნიუკასლ იუნაიტედს, გამარჯვების გოლი 90 წუთზე კოლიმორმა გაიტანა. სეზონი მესამე ადგილზე დასრულდა. ლივერპული გავიდა თასის ფინალში, სადაც 85-ე წუთზე ერიკ კანტონას გოლით მანჩესტერ იუნაიტედმა გაიმარჯვა 1-0.
1996-97 სეზონის დასაწყისი ლივერპულისთვის წარმატებული იყო, სეზონის ძირითადი ნაწილი კლუბმა პირველ ადგილზე გააატარა და ორი ქულით უსწრებდა არსენალს. მეორე ნახევარში ფორმის დაკარგვამ, მარცხმა კოვენტრი სიტისთან, მანჩესტერ იუნაიტედთან და უიმბლდონთან არსებული უპირატესობა დააკარგვინა და სეზონი მეოთხე ადგილზე დასრულდა. კლუბი მალევე გამოეთიშა ლიგის და ასოციაციის თასს, დარჩენილი იყო მხოლოდ უეფას თასების მფლობელთა თასი, სადაც ლივერპულმა ნახევარფინალამდე მიაღწია. სადაც პირველ შევედრაში პარი სენ-ჟერმენთან 3-0 დამარცხდა, განმეორებით თამაშში ენფილდზე 2-0 მოგება საკმარისი არ იყო შემდეგ ეტაპზე გასვლისთვის. 1997-98 სეზონის დაწყებამდე მიღებული მუხლის ტრავმის გამო რობი ფაულერმა მთელი სეზონი გამოტოვა. მისი ჩანაცვლება შეძლო მაიკლ ოუენმა, მან ოცდათექვსმეტ მატჩში თვრამეტი გოლი გაიტანა. ლივერპულის რიგებს შეუერთდა პოლ ინსი, ხოლო ბარნსმა კარიერა ნიუკასლში გააგრძელა. ლივერპულმა ვერ შეძლო არსენალითვის კონკურენციის გაწევა და სეზონი მესამე ადგილზე დაასრულა და გამარჯვებულს ცამეტი ქულით ჩამორჩა.
1998–2006: ცვალებადი პერიოდი
1998-99 სეზონის დასაწყისში როი ევანსთან ერთად მწვრთნელად დაინიშნა ფრანგი ჟერარ ულიე. ორი სპეციალისტის ერთდროული მუშაობა არ გამოვიდა, ლიგის თასზე ტოტენჰემთან 3-1 მარცხის შემდეგ ევანსი წავიდა. ულიეს პირველი მატჩი წაგებით დაიწყო, ლიდზ იუნაიტედმა ენფილდზე 3-1 გაიმარჯვა. ახალი მწვრთნელის პირობებში ლივერპულის ფორმა არ გაუმჯობესებულა, უეფას და ფა თასიდან გამოვარდნას მოყვა სეზონის დასრულება მეშვიდე ადგილზე, რის გამოც ლივერპული მომდევნო სეზონში ევროპულ ტურნირებს გამოეთიშა. ულიემ 1999-2000 სეზონის სტარტზე ახალი ფეხბურთელები: დიტმარ ჰამანი, სამი ჰიუპია და სანდერ ვესტერფალდი მოიყვანა, დევიდ ჯეიმსმა, ინსმა და მაკმანამანიმ კლუბი დატოვეს. ულიემ განაგრძო ფეხბურთელების დამატება, მარტში კლუბს ემილ ჰესკი შეუერთდა, ტრანსფერი £11 მილიონი დაჯდა, რაც რეკორდი იყო. ლივერპული ვერც შემდეგ წელს დაბრუნდა ჩემპიონთა ლიგაზე, რადგან სეზონი მეოთხე ადგილზე დასრულდა. წარუმატებელი იყო ასევე ლიგის და ასოციაციის თასის გათამაშება. ალტ=View of the players lineup before the start of the 2006 FA Cup Final.|მარცხნივ|მინი|ლივერპულის და [[ვესტ ჰემ იუნაიტედი (საფეხბურთო კლუბი)|ვესტ ჰემ იუნაიტედის ფეხბურთელები 2006 წლის ასოციაციის თასის ფინალის დაწყებამდე]] 2000-01 სეზონში ლივერპულმა სამი ტიტულის მოგება შეძლო. პირველი გამარჯვება იყო ლიგის თასზე, ფინალი ბირმინგემ სიტის წინააღმდეგ, ძირითადი დრო 1-1 დასრულდა, პენალტების სერიაში კი ლივერპულმა უკეთესი შედეგი აჩვენა. მეორე გამარჯვება იყო ასოციაციის თასზე, სადაც არსენალი 2-1 დამარცხდა, ამ თამაშში ოუენმა ბოლო წუთებში მოაგებინა ლივერპულს მეორე ტიტული. მესამე იყო უეფას თასის ფინალი ესპანური ალავესის წინააღმდეგ, თამაში ძირითად დროში 4-4 დასრულდა, დამატებით დროში კი ლივერპულმა შეძლოს ერთი გოლის გატანა და საბოლოო შედეგად 5-4 დაფიქსირდა. ლივერპულმა სეზონი მესამე ადგილზე დაასრულა და ეიზელის კატასტროფის შემდეგ პირველად დაბრუნდა ევროპის თასზე (ამჟამად ჩემპიონთა ლიგა). 2001-02 სეზონში ლივერპულმა ჩემპიონთა ლიგის მეთხედფინაალამდე მიაღწია სადაც გერმანულ ლევერკუზენის ბაიერთან ორი მატჩის ჯამში 4-3 დამარცხდა. პრემიერლიგაში ლივერპულმა ბოლო წლების საუკეთესო სეზონი ჩაატარა და მხოლოდ შვიდი ქულით ჩამორჩა არსენალს. კლუბმა ასევე ვერ შეძლო ასოციაციის თასის და ლიგის თასის დაცვა და მეოთხე და მესამე რაუნდიდან გამოეთიშა ამ ტურნირებს. თებერვალში ულიეს ჯანმრთელობის პრობლემები შეექმნა, რის გამოც სეზონის დიდი ნაწილი გამოტოვა, მთავარი მწვრთნელის მოვალეობას ასრულებდა ულიეს ასისტენტი ფილ ტომპსონი.
2002-03 სეზონის დასაწყისში ულიემ დაიმატა: ბრუნო შეირუ, სალიფ დიაო და ელ-ჰაჯი დიუფი. წარმატებული სეზონი ჰქონდა პარი სენ ჟერმენიდან ლივერპულში განათხოვრებულ ნიკოლა ანელკას. ლივერპული პირველი შვიდი თამაში დაუმარცხებელი იყო, რამაც უშუალო კონკურენტთან შვიდ ქულიანი უპირატესობას აძლევდა. მაგრამ მიდლზბროსთან მარცხის შემდეგ "მერსისაიდულ კლუბს" თორმეტი თამაში არ მოუგია, დიდხნიანი პაუზის შემდეგ პირველი გამარჯვება იანვარში საუთჰემპტონთან 1-0 იყო. პრემიერლიგა მეხუთე ადგილზე დასრულდა, გამოეთიშა ასოციაციის და უეფას თას, ლიგის თასის ფინალში კი მანჩესტერ იუნაიტედი დაამარცხა. 2003-04 პრემიერლიგა ჩელსისთან 2-1 მარცხით დაიწყო. თვრამეტი მატჩიდან ექვსი წაგებული იყო, მათ შორის ოთხი სეზონის ბოლოს, ლივერპულმა პრემიერლიგა მეოთხე ადგილზე დაასრულა, რაც შემდეგ წელს ჩემპიონთა ლიგაზე მოხვედრას ნიშნავდა. უეფას და ლიგის თასიდან გამოთიშვას, მოყვა ასოციაციის თასზე პორტსმუთთან 1-0 მარცხი. სეზონის ბოლოს ულიე გაათავისუფლეს და მთავარი მწვრთნელი გახდა რაფაელ ბენიტესი.
2004-05 პრემიერლიგა ლივერპულმა მეხუთე ადგილზე დაასრულა, რაც მომდევნო წელს ჩემპიონთა ლიგის მიღმა დარჩენას ნიშნავდა. ასოციაციის თასის მესამე რაუნდში კი ბარნლიმ უკეთესი შედეგი აჩვენა. კლუბმა მიაღწია ლიგის თასის ფინალამდე, სადაც ჩელსისთან 3-2 დამარცხდა. ერთადერთი წარმატება ჩემპიონთა ლიგის ფინალში გასვლა იყო, სადაც მეტოქე მილანი იყო. თამაშის პირველ ნახევარში ლივერპულმა 3 ბურთი გაუშვა, თუმცა მეორე ნახევარში 3-3 გახდა, რის გამოც შეხვედრა პენალტების სერიამდე მივიდა, სადაც ლივერპულმა 3-2 გაიმარჯვა და მეხუთედ გახდა ევროპის ჩემპიონი. პრემიერლიგის მეხუთე ადგილზე დამთავრების გამო ლივერპულს აღარ ჰქონდა შემდეგ წელს ჩემპიონთა ლიგაზე მონაწილეობის უფლება, მაგრამ როგორც გამარჯვებული საკვალიფიკაციო ეტაპზე დაუშვეს. მომდევნო წელს ლივერპული ჩემპიონთა ლიგის პლეი-ოფიდან პორტუგალიურმა ბენფიკამ გამოაგდო. 2005-06 პრემიერლიგა მესამე ადგილზე დასრულდა. თუმცა შეძლო 2006 წლის ასოციაციის თასის ფინალში გასვლა, სადაც მოწინააღმდეგე ვესტ ჰემ იუნაიტედი იყო, ლივერპულმა მორიგი თასი პენალტების სერიაში მოიგო.
2006–15: ახლოს მიზანთან
2006-07 სეზონში კლუბი ამერიკელმა ბიზნესმენებმა ჯორჯ ჯილეტმა და ტომ ჰიქსმა შეიძინეს. სატურნირო ცხრილში ლივერპულმა კვლავ მესამე ადგილი დაიკავა და 21 ქულით ჩამორჩა მანჩესტერ იუნაიტედს. შიდა თასების ტურნირებიდან ლივერპული არსენალმა გამოაგდო, ხოლო ჩემპიონთა ლიგის ფინალში მეტოქე კვლავ მილანი იყო, 2005 წლისგან განსხვავებით ამჯერად ვეღარ შეძლო მილანის დამარცხება, თამაში 2-1 დასრულდა. ზაფხულში ბენიტესმა ფერნანდო ტორესის დამატებით შეტევა გააძლიერა, ტრანსფერი კლუბისთვის რეკორდული £24 მილიონი დაჯდა, ნახევარმცველებად ლივერპულში მივიდნენ რაიან ბაბელი და იოსი ბენაიუნი. მათ 38 შეხვედრიდან 13 ჩაატარეს, რის შემდეგაც სეზონის ბოლოს კლუბი მეოთხე ადგილზე გავიდა. ლივერპული გამოვარდა ასოციაციის და ლიგის თასიდან, ჩემპიონთა ლიგაზე კი ოთხ სეზონში სამჯერ გავიდა ნახევარფინალში, ამჯერად ლიგაზე ჩელსიმ ორივე მატჩის ჯამში 4-3 გაიმარჯვა. ტორესმა ყველა ტურნირზე 33 გოლი გაიტანა და კლუბის ორი რეკორდი გააუმჯობესა, ერთ სეზონში ლიგაზე ყველაზე მეტი გოლის გატანა და ენფილდზე გატანილი გოლები, რითიც გაუთანაბრდა რობერტ ჰანტს (8).
2008-09 სეზონის დეკემბერში ნიუკასლ იუნაიტედთან 5-1 გამარჯვებამ ლივერპულს სამ ქულიანი უპირატესობა მისცა. იანვარში კლუბმა ვერცერთი თამაში მოიგო, მიუხედავად შემდეგ კარგ ფორმაში შესვლისა ლივერპულმა ვეღარ შეძლო მანჩესტერ იუნაიტედთან დაწევა და სეზონი მეორე ადგილზე დაასრულა. ასოციაციის და ლიგის თასის მაქსიმუმი მეთხე რაუნდი იყო, ჩემპიონთა ლიგაზე კი მეტოქე კვლავ ჩელსი, ამჯერად მეოთხედფინალში გაიმარჯვა ლონდონურმა კლუბმა. 2009-10 სეზონში ლივერპულმა თერთმეტი მატჩი წააგო, წინა წელთან შედარებით ცხრა შეხვედრით მეტი და სეზონი მეშვიდე ადგილზე დაასრულა, 2005 წლის შემდეგ პირველად ხუთეულის მიღმა. ასევე წარუმატებელი იყო ჩემპიონთა ლიგაზე გამოსვლა, ჯგუფურ ეტაპზე ჩარჩენის გამო ლივერპულმა უეფას თასზე (ამჟამად ევროპა ლიგა) გადაინაცვლა. სადაც ნახევარფინალამდე მივიდა, მეტოქე ესპანური ატლეტიკო მადრიდი იყო, ორი მატჩის ჯამში ანგარიში 2-2 იყო, თუმცა სტუმრად გატანილი გოლების წყალობით ფინალში მადრიდული კლუბი გავიდა. სეზონის ბოლოს ბენიტესი წავიდა, ახალ მწვრთნელად როი ჰოჯსონი დაინიშნა. ალტ=Liverpool and Cardiff players compete for the ball following a Cardiff throw-in.|მარცხნივ|მინი|კარდიფის და ლივერპულის ფეხბურთელები 2012 წლის ლიგის თასის [[ინგლისის ლიგის თასის ფინალი 2012|ფინალში]] 2010-11 სეზონში ლივერპული იყიდა Fenway Sports Group-მა, კლუბის ღირებულება £350 მილიონი იყო, £55 მილიონი ვალებს შეადგენდა. ამ სეზონში ლივერპული განსაკუთრებულად ცუდად გამოიყურებოდა. იანვარში ბლეკბერნ როვერსთან 3-1 წაგების შემდეგ, დარჩენილი ოცი თამაშიდან რვა წააგო და ცხრილში მეთორმეტე ადგილზე გადაინაცვლა. მორიგი უსახური თამაშის შემდეგ ჰოჯსონი გაათავისუფლეს, კლუბში დაბრუნდა კენი დალგლიში. საბოლოოდ ეს სეზონი მეექვსე ადგილზე დასრულდა, ლივერპული ვერც სხვა ტურნირებზე გამოიყურებოდა დამაჯერებლად, პირველივე ტურში ასოციაციის თასიდან მანჩესტერ იუნაიტედმა გამოთიშა. 2011-12 სეზონის დასაწყისში დალგლიშმა დაიმატა ჩარლი ადამი, სტიუარდ დაუნინგი და ჯორდან ჰენდერსონი. ბოლო თვრამეტი წლის განმავლობაში კლუბმა ყველაზე ცუდი შედეგი მერვე ადგილი დაიკავა. ლივერპული გავიდა ასოციაციის და ლიგის თასის ფინალში. კარდიფ სიტის დამარცხებით კლუბმა ყველაზე მეტი რვა ლიგის თასი დააგროვა. ასოციაციის თასის ფინალში კი ჩელსიმ გაიმარჯვა 2–1. ოქტომბერში მანჩესტერ იუნაიტედთან გამართულ მატჩში ლუის სუარესმა პატრის ევრას რასობრივ ნიადაგზე შეურაცხყოფა მიაყენა. რის გამოც დაჯარიმდა £40,000-ით და რვა მატჩიანი დისკვალიფიკაცია მიიღო. სეზონის ბოლოს დალგლიში გაათავისუფლეს და შემცვლელად მოვიდა ბრენდან როჯერსი.
2015–დღემდე: კლოპის ერა
მარჯვნივ|მინი|ლივერპული ჩემპიონთა ლიგის [[უეფა-ს ჩემპიონთა ლიგა 2018 ფინალი|2018 და 2019 წლის ფინალებში გავიდა. პირველი წააგეს, მეორეში გამარჯვებით ლივერპულმა მეექვსე ჩემპიონთა ლიგა მოიგო]] როჯერსის გათავისუფლების შემდეგ 2015 წლის 8 ოქტომბერს ოთხწლინი კონტრაქტი გაუფორმეს იურგენ კლოპს. სადებიუტო პრესკონფერენციაზე კლოპმა განაცხადა, რომ პირველ ოთხ წელში აპირებდა ტიტულის მოგებას, ხუმრობით საკუთარ თავი დაახასიათა, როგორც "ჩვეულებრივი", ეს იყო ჟოზე მოურინიოს ცნობილი სიტყვების პაროდია, სადაც 2004 წელს პორტუგალიელმა სპეციალისტმა საკუთარ თავს "განსაკუთრებული" უწოდა. კლოპის პირველ წელს ლივერპული გავიდან ლიგის თასის და ევროპა ლიგის ფინალში, ლიგის თასის ფინალში მატჩესტერ სიტისთან პენალტების სერიაში დამარცხდა, ბაზელში გამართულ ევროპა ლიგის ფინალში კი სევილიასთან 3–1 წააგო. მომდევნო წელს კლოპმა სრული სეზონი ჩაატარა ლივერპულში, კლუბი პრემიერლიგაში მეოთხე ადგილზე გავიდა. ასევე მეოთეხე ადგილზე დასრულდა 2017-18 სეზონი. კლოპმა შეძლო ჩემპიონთა ლიგის 2018 წლის ფინალში გასვლა სადაც რეალ მადრიდმა 3–1 გაიმარჯვა. იანვარში ლივერპულმა დაიმატა ვირჯილ ვან დეიკი, მცველში გადახდილი თანხით (£75 მილიონი) იმ პერიოდში მსოფლიოში სარეკორდო ღირებულება შეადგინა. იმავე წელს ბარსელონამ ლივერპულიდან შეიძინა ნახევამცველი ფელიპე კოუტინიო £105 მილიონად. ზაფხულში კლუბში მოვიდნენ ნახევარმცველები ნაბი კეიტა და ფაბინიო, თავდამსხმელი ჯერდან შაჩირი, და მეკარე ალისონ ბეკერი.
2018-19 პრემიერლიგის სტარტი ლივერპულისთის საუკეთესო იყო ბოლო წლებში, პირველი ექვს ტურში ყველა თამაში მოიგო, ხოლო "ბოქსინგ დეიზე" ნიუკალს იუნაიტედთან 4–0 გამარჯვებამ უშუალო კონკურენტზე ექვსი ქულიანი უპირატესობა მისცა. ამ სეზონში ლივერპული მხოლოდ მანჩესტერ სიტისთან დამარცხდა, 19 შეხვედრიდან 12-ში კი კარი მშრალად შეინახა. გამარჯვებული ბოლო ტურამდე გაურკვევლი იყო, თუ ბოლო თამაშში მანჩესტერ სიტი წააგებდა ან ფრეს ითამაშებდა ლივერპული ჩემპიონდებოდა, თუმცა მანჩესტერულმა კლუბმა გაიმარჯვა და 98 ქულა დააგროვა, ლივერპულმა კი 97, ინგლისური ფეხბურთის ისტორიაში მეორეადგილოსანისთვის ეს რეკორდული ქულების რაოდენობაა. ლივერპულს სახლში არცერთი თამაში არ წაუგია. ამავე წელს, ლივერპული გამოდიოდა ჩემპიონთა ლიგაზე სადაც ნახევარფინალში ბარსელონას შეხვდა, გასვლაზე ლივერპულმა 3–0 წააგო, მეორე თამაში ენფილდზე 4–0 დასრულდა და 2019 წლის ფინალში გავიდა, სადაც მოწინააღმდეგე ტოტენჰემ ჰოტსპური იყო, ლივერპულმა ფინალი 2–0 მოიგო და მეექვსედ დაეუფლა ჩემპიონთა ლიგის ტიტულს.
2019-20 სეზონის პირველი თამაში შედგა ინგლისის საფეხბურთო სუპერთასზე, სადაც მანჩესტერ სიტიმ პენალტების სერიაში 5–4 მოიგო. კლოპის მეორე გამარჯვება უეფას სუპერთასზე იყო, სადაც ევროპა ლიგის გამარჯვებული ჩელსი პენალტების სერიაში 5–4 დამარცხდა. ფიფა-ს მსოფლიო საკლუბო ჩემპიონატის ფინალში ლივერპულმა ბრაზილიური ფლამენგო დამატებით დროში 1-0 დაამარცხა, და გახდა პირველი ინგლისური კლუბი, რომელმაც ერთ სეზონში მოიგო ჩემპიონთა ლიგა, სუპერთასი და მსოფლიო საკლუბო ჩემპიონატი. 2019 წლის 13 დეკემბერს კლოპმა კონტრაქტი 2024 წლამდე გაახანგრძლივა. 2019-20 პრემიერლიგაში ლივერპულმა პირველ 21 თამაშში 61 ქულა დააგროვა - ყველა დროის მაქსიმალური შედეგი ევროპის ტოპ ხუთ ჩემპიონატში. 2020 წლის 13 მარტისთვის ლივერპულს მეორეადგილოსან მანჩესტერ სიტისთან 25 ქულიანი უპირატესობა ჰქონდა, რაც აქამდე არასდროს მომხდარა. კორონავირუსის პანდემიის გამო პრმიერლიგა 4 აპრილამდე შეჩერდა, ტურნირის განახლება გადაიდო 30 აპრილამდე. საბოლოოდ პრემიერლიგა ივნისის შუა რიცხვებში აღდგა, პირველი თამაში ლივერპულმა მერსისაიდული დერბი ევერტონთან ფრედ 0–0 დაასრულა. 25 ივნისს ჩელსიმ მანჩესტერ სიტის მოუგო და ლივერპული 30 წლის შემდეგ პირველად გახდა ინგლისის ჩემპიონი (პირველი პრემიერლიგა).
სქოლიო
კატეგორია:ლივერპული (საფეხბურთო კლუბი)
კელერაშის რაიონი
კელერაშის რაიონი (raionul Călăraşi) — მოლდოვის რესპუბლიკის ადმინისტრაციულ-ტერიტორიული ერთეული. რაიონის ადმინისტრაციული ცენტრია ქალაქი კელერაში. რაიონი იკავებს 753.55 კმ² ფართობს. მისი მოსახლეობა შეადგენს 78 821 ადამიანს (2011 წლის აღწერის მონაცემებით). მოსახლეობის სიმჭიდროვე — 104.60 კაცი/კმ²-ზე. რაიონი სულ მოიცავს 44 დასახლებულ პუნქტს, მათგან 1 ქალაქია. რაიონი იყოფა 27 კომუნად, რომლებიც აერთიანებს 42 დასახლებულ პუნქტს.
რესურსები ინტერნეტში
კატეგორია:მოლდოვის რაიონები *
სიდონის სენიორია
სიდონის სენიორია — იერუსალიმის სამეფოს ოთხი ძირითადი ფეოდალური სამფლობელოდან ერთ-ერთი. იგი სხვებთან შედარებით ბევრად პატარა იყო, თუმცა წარმოადგენდა სტრატეგიულად მნიშვნელოვან ტერიტორიას.
1110 წელს სიდონი დაიპყრო სიგურდ I-მა და გადასცა ევსტასი გრენირს. სენიორია გადაჭიმული იყო ხმელთაშუა ზღვის სანაპიროზე, ტვიროსსა და ბეირუთს შორის. 1187 წელს ქალაქი სალადინმა დაიპყრო და მის ხელში რჩებოდა 1197 წლამდე, სანამ გერმანული ჯვაროსნული ლაშქრობის დროს ქრისტიანებმა არ დაიბრუნეს. ჟულიენ გრენირმა იგი ტამპლიერებს მიჰყიდა მე-13 საუკუნეში, მაგრამ ქალაქი მალევე გაანადგურეს მონღოლებმა. სიდონი 1268 წელს მამლუქებმა დაიპყრეს.
ლიტერატურა
კატეგორია:იერუსალიმის სამეფოს ვასლები კატეგორია:ახლო აღმოსავლეთის ისტორია კატეგორია:ლიბანის ისტორია
ჯონ ჩარლზ ფილდზი
ჯონ ჩარლზ ფილდზი (John Charles Fields; დ. 14 მაისი, 1863 — გ. 9 აგვისტო, 1932) — კანადელი მათემატიკოსი. 1884 წელს დაამთავრა ტორონტოს უნივერსიტეტი, რის შემდეგაც აშშ-ში გააგრძელა სწავლა. მისი შრომები მიეძღვნა ალგებრულ ფუნქციათა თეორიის საკითხებს; შექმნა ფონდი, საიდანაც მათემატიკური საერთაშორისო კავშირი ახალგაზრდა მათემატიკოსებს ანიჭებს პრემიებს. აღსანიშნავია ფილდზის მედალი, რომელიც ენიჭებათ მათემატიკოსებს ყოველ ოთხ წელიწადში ერთხელ. იყო კანადის სამეფო საზოგადოებისა და ლონდონის სამეფო საზოგადოების წევრი.
ბასილის ეკლესია
ბასილის ეკლესია — არქიტექტურული ძეგლი დგას სოფლ რესის განაპირას, მთის ფერდობზე. აგებულია XVIII-XIX საუკუნეების მიჯნაზე.
გარბანის აკლდამები
გარბანის აკლდამები — არქეოლოგიური ძეგლი, საკულტო ნაგებობა. მდებარეობს გარბანის წმინდა გიორგის ეკლესიის ეზოში. თარიღდება განვითარებული შუა საუკუნეებით.
ლიტერატურა
კატეგორია:ყაზბეგის მუნიციპალიტეტის არქიტექტურული ძეგლები
ტუდორა (შტეფან-ვოდეს რაიონი)
ტუდორა (Tudora) — სოფელი მოლდოვაში, შტეფან-ვოდეს რაიონში. მდებარეობს ზღვის დონიდან 41 მეტრზე. 2004 წლის მონაცემებით, მოსახლეობა 2 127 ადამიანს შეადგენდა.
რესურსები ინტერნეტში
კატეგორია:შტეფან-ვოდეს რაიონის სოფლები
ბალდუინ დე იბელინი
ბალდუინ დე იბელინი, ასევე ცნობილია როგორც ბალდუინ რამლელი (Baudouin d'Ibelin; დ. დაახლ. 1133 — გ. 1187) — იერუსალიმის სამეფოს გავლენიანი ბარონი XII საუკუნეში. იგი იყო ბარისან დ’იბელინის მეორე ვაჟი, მისი უფროსი ძმა იყო ჰუგო და უმცროსი — ბალიანი.
ბიოგრაფია
უფროსი ძმის გარდაცვალების შემდეგ, იბელინის ციხესიმაგრე და რამლა ბალდუინს გადაეცა, რომელმაც იბელინი უმცროს ძმას, ბალიანს გადასცა. 1174 წელს ბალდუინმა და ბალიანმა მხარი დაუჭირეს ტრიპოლის გრაფს, რაიმონ III-ს მილ დე პლანსის წინააღმდეგ, რომლებიც იბრძოდნენ ბალდუინ IV-ის რეგენტობისთვის, ხოლო 1177 წელს ძმებმა მონაწილეობა მიიღეს მონჟისარის ბრძოლაში.